Puurijärven ja Isosuon kansallispuistoPuurijärven ja Isosuon kansallispuiston tunnuksena on ulpukka ja ruskohukankorento.

|  |  |
| --- | --- |
| Sijainti | 
Huittinen, Kokemäki ja Sastamala; Pirkanmaan maakunta ja Satakunnan maakuntaSuomi |
| Lähin kaupunki | 
Huittinen, Kokemäki ja Sastamala |
| Pinta-ala | 
27 km² |

Hallinto| Tyyppi | 
KansallispuistoView and modify data on Wikidata  |
| Perustettu | 
1993 |
| Kävijämäärä | 
21 700 (2021) |
| Hallinto | 
Metsähallitus |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Puurijärven ja Isosuon kansallispuisto** on kansallispuisto Pirkanmaan ja Satakunnan maakunnissa Huittisten, Kokemäen ja Sastamalan kaupunkien alueella. Kansallispuiston pinta-ala on 27 neliökilometriä, ja se on perustettu vuonna 1993.

Kansallispuiston tunnus on ulpukka ja ruskohukankorento.

Luonto
------

Isosuota luontotornista nähtynä.
Isosuo kuvattuna ilmasta.
Puurijärven ja Isosuon kansallispuisto koostuu kansainvälisestikin arvokkaana lintujärvenä tunnetusta Puurijärvestä ja viidestä kermikeidassuosta: Aron-, Iso-, Kiettareen-, Korkea- ja Ronkansuosta. Kansallispuiston läpi virtaa Kokemäenjoki. Puurijärvellä pesii noin 35 lintulajia. Puistossa tavattavia lintulajeja ovat muun muassa kaulushaikara, kurki, laulujoutsen, luhtahuitti, mustatiira ja ruskosuohaukka. Soilla pesii kapustarintoja, liroja, kuoveja ja pensastaskuja. Runsaan lintulajiston lisäksi kansallispuistossa on monipuolinen hyönteislajisto. Siellä on tavattu 38 perhoslajia ja 24 sudenkorentolajia.

Historia
--------

Alueen suot muodostuivat maankohoamisen seurauksena, kun merestä noussut maaperä alkoi soistua. Ensimmäiset kylät syntyivät alueelle noin 1200-luvulla. 1800-luvulla soita alettiin ojittamaan ja Kokemäenjoen pintaa laskemaan uusien vieljelyalueiden saamiseksi. Nykyinen pinnankorkeus saavutettiin, kun Kolsin voimalaitos otettiin käyttöön.

Reitit ja palvelut
------------------

Kansallispuistossa on kaksi kilometriä pitkä luontopolku ja neljä lintutornia, joista korkein on 18 metriä korkea Kärjenkallion lintutorni. Se on Pohjoismaiden suurimpia, ja sieltä on näkyvyys koko Puurijärvelle. Muut lintutornit sijaitsevat Puurijärven etelä- ja pohjoispäissä sekä Isosuolla luontopolun varrella.

Puurijärven ja Isosuon kansallispuisto soveltuu parhaiten päiväretkikohteeksi. Vuonna 2011 tehdyn kävijätutkimuksen mukaan 95 prosenttia kävijöistä saapui ainoastaan päiväksi. Tutkimuksessa selvisi myös, että kävijöiden tärkeimmät harrasteet olivat luonnon tarkkailu ja kävely. Kävijöiden suosituimmat kohteet olivat Kärjenkallion lintutorni ja lintulava.

Kokemäenjoki Kiettareenhaaran kohdalla. Kansallispuiston suon rantametsikkö ulottuu joen rantaan asti.

Lähteet
-------

* Tea Karvinen: *Kansallispuistot — Maamme luonnon helmet*. Docendo Oy, 2022. ISBN 978-952-291-372-2.

### Viitteet

1. 1 2 3 4  Puurijärven ja Isosuon historia *luontoon.fi*. Viitattu 9.6.2020.
2. ↑  Käyntimäärät maastossa Metsähallitus. Viitattu 19.9.2022.
3. 1 2 3 4 5  Laaksonen, Jouni: *Retkeilijän kansallispuistot*, s. 80–84. Otava, 2017. ISBN 978-951-1-30839-3.
4. ↑  Kansallispuistot — Maamme luonnon helmet s.201
5. ↑  Puurijärven ja Isosuon luonto *luontoon.fi*. Viitattu 9.6.2020.
6. ↑  Puurijärven ja Isosuon reitit *luontoon.fi*. Viitattu 9.6.2020.
7. ↑  Ellä, Antti-Matti: Puurijärven ja Isonsuon kansallispuiston kävijätutkimus 2011 (PDF)  2012. Metsähallitus. Viitattu 18.6.2020.

Aiheesta muualla
----------------

* Kuvia tai muita tiedostoja aiheesta **Puurijärven ja Isosuon kansallispuisto** Wikimedia Commonsissa

* Luontoon.fi – Puurijärven ja Isosuon kansallispuisto
* Retkipaikka.fi – Puurijärven ja Isosuon kansallispuisto

|  |  |  |  |  |
| --- | --- | --- | --- | --- |
| 

| * n
* k
* m
Suomen kansallispuistot |
| --- |
|  |
| 
* Etelä-Konnevesi
* Helvetinjärvi
* Hiidenportti
* Hossa
* Isojärvi
* Itäinen Suomenlahti
* Kauhaneva–Pohjankangas
* Koli
* Kolovesi
* Kurjenrahka
* Lauhanvuori
* Leivonmäki
* Lemmenjoki
* Liesjärvi
* Linnansaari
* Nuuksio
* Oulanka
* Pallas–Yllästunturi
* Patvinsuo
* Perämeri
* Petkeljärvi
* Puurijärvi ja Isosuo
* Pyhä-Häkki
* Pyhä-Luosto
* Päijänne
* Repovesi
* Riisitunturi
* Rokua
* Saaristomeri
* Salamajärvi
* Salla
* Seitseminen
* Selkämeri
* Sipoonkorpi
* Syöte
* Tammisaaren saaristo
* Teijo
* Tiilikkajärvi
* Torronsuo
* UKK
* Valkmusa

 | Koli |

 |